Cyclone Jawad Update: জওয়াদ থেকে স্বস্তি মিললেও বাংলায় দু’দিন ধরে ভারী বৃষ্টির আশঙ্কা

কলকাতা: এ রাজ্যে ঘূর্ণিঝড় জওয়াদের ( Effects of jawad)  কোনও সম্ভাবনা নেই (Bengal relief from Jawad )বলে আশ্বস্ত করল আলিপুর আবহাওয়া  (Alipoor weather office) দফতর। ওডিশার পুরীর দিকে এগোচ্ছে জওয়াদ ( jawad effect in puri)। রবিবার দুপুরে পুরীর কাছ দিয়ে যাবে জওয়াদ। কিন্তু তার আগেই শক্তিক্ষয় হয়ে গভীর নিম্নচাপে (Jawad turned into Deep Depression) পরিণত হবে। পশ্চিমবঙ্গে ঘূর্ণিঝড় না-হলেও শনিবার থেকেই ভারী বৃষ্টিপাতের আশঙ্কা থাকছে। ঘণ্টায় ৪৫ থেকে ৫৫ কিলোমিটার বেগে বইবে ঝোড়ো হাওয়া। যে কারণে উপকূলবর্তী অঞ্চল থেকে লোকজনকে সরানো শুরু হয়েছে। দুই ২৪ পরগনা, দুই মেদিনীপুর, ঝাড়গ্রাম, হাওড়া ও হুগলি জেলায় সোমবার সকাল থেকে হালকা বৃষ্টি হওয়ার খবর এসেছে। কলকাতার দু-একটি জায়গায় ভারী বৃষ্টির (Heavy Rainfall in Bengal) পূর্বাভাসও রয়েছে।

আরও পড়ুন KMC Election 2021: পুরভোটে হিংসা নয়, দলের প্রার্থীদের কড়া বার্তা অভিষেকের

আলিপুর দফতের পূর্বাভাস অনুযায়ী, শনিবার থেকেই রাজ্যে ঝোড়ো হাওয়ার সঙ্গে ভারী বৃষ্টি হবে। চলবে সোমবার পর্যন্ত। শনিবার দক্ষিণ ২৪ পরগনা ও পূর্ব মেদিনীপুরে ভারী বৃষ্টি হবে। রবিবার দুই মেদিনীপুর, দুই ২৪ পরগনা, পূর্ব বর্ধমান ও হাওড়ায় ভারী বৃষ্টিপাতের সম্ভাবনা রয়েছে। সোমবার ভাসতে পারে নদিয়া, মুর্শিদাবাদ ও মালদা। গভীর নিম্নচাপের সঙ্গে ভরা কটালের (Tidal  wave) যুগপত্‍‌ প্রভাবে নদী ও সমুদ্র প্রবল জলোচ্ছ্বাসে তোলপাড় হবে। এই জলোচ্ছ্বাসের জেরে নদী উপচে উপকূলবর্তী অঞ্চলগুলো প্লাবিত হওয়ার আশঙ্কা রয়েছে।

আরও পড়ুন Cyclone Jawad: পুরীতেই শক্তি হারিয়ে জওয়াদ রূপ নিচ্ছে নিম্নচাপে, সুন্দরবনের উপর দিয়ে যাবে বাংলাদেশে

এদিকে, সতর্কতা হিসেবে রাজ্য সরকারের ( todays West bengal weather  forcast) নির্দেশে শনিবারই দক্ষিণ ২৪ পরগনা ও পূর্ব মেদিনীপুর থেকে কয়েক হাজার লোকজনকে নিরাপদে আশ্রয়ে সরিয়ে নিয়ে যাওয়া হয়েছে। প্রশাসনের রিপোর্ট অনুযায়ী, এই দুই জেলার উপকূল অঞ্চল থেকে ১১ হাজার বাসিন্দাকে সরানো হয়েছে। কাকদ্বীপ, দিঘা ও শঙ্করপুর সহ বিভিন্ন উপকূল অঞ্চলে মত্‍‌স্যজীবীরা গভীর সমুদ্র থেকে ইতিমধ্যে ফিরে এসেছেন। দিঘা, শঙ্করপুর, তাজপুর ও বকখালির সমুদ্রতট থেকে পর্যটকদের সরিয়ে দিচ্ছে উদ্ধারকারী দল। জাতীয় বিপর্যয় মোকাবিলা বাহিনী, এনডিআরএফের ১৯টি দল বাংলার বিভিন্ন উপকূল এলাকায় মোতায়েন করা হয়েছে। সর্বশেষ খবর অনুযায়ী  দুপুর আড়াইটের রিডিংয়ে বিশাখাপত্তনম থেকে ২০০ কিলোমিটার দূরে অবস্থান করছে জওয়াদ। ৩১০ কিমি দূর ওডিশার গোপালপুর থেকে। ৩৮০ কিমি দূর পুরী থেকে। এবং ৪৭০ কিমি দূর পারাদ্বীপ থেকে।